Enumclaw

Enumclaw , elp. Inemklo (IFA \ˈiːnəmklɔː\), estas malgranda urbo en Kantono King, Vaŝingtonio, Usono. Ĝi havis, en 2010, 10 669 loĝantojn. La Altebenaĵo de Enumclaw, sur kiu la urbo situas, estis formita de vulkana kotofluo el Monto Rainier antaŭ ĉ. 5 700 jaroj. La nomo Enumclaw estas derivita de lasucida termino, kiu signifas "loko de malicaj spiritoj", ŝajne temanta pri Monto Enumclaw, ĉ. 10 km norde de la urbo, aŭ pro iu malbona okazaĵo tie, aŭ pro la tie oftaj fortegaj tempestoj. Laŭ la urbo mem, la nomo signifas "tondranta bruo". Geografio Enumclaw lokiĝas ĉe 47° 12′ 9″ N 121° 59′ 39″ U (mapo) (47.202401, -121.994044). La urbo situas en la mezo de plataj, ebenaj agrokampoj kaj laktobienoj oriente de la fjordo Puget Sound. Laŭ la usona Censa Buroo, la urbo ampleksas areon de 10,1 km²), tute sektero. Kvankam la urbo estas entute en Kantono King, ĝi posedas iom da parka tereno ene de Kantono Pierce. Vizitindaĵoj Enumclaw estas unu el la ĉefaj pordegoj al Monto Rainier kaj ties Nacia Parko. Enumclaw ĉiujare (somere) gastigas la Foiron de Kantono King. Esperanto en Enumclaw Esperantistoj en Enumclaw ĝenerale partoprenas organizitajn movadojn en Seatlo kaj Takomo. En septembro 2012 Enumclaw gastigos la regionan Esperanto-kongreseton NOREK. Citaĵoj Eksteraj ligiloj Urba retejo Loka ĵurnalo Enumclaw Courier-Herald Arkivigite je 2006-05-09 per la retarkivo Wayback Machine Enumclaw-regiona Komerca Ĉambro Area Chamber of Commerce Arkivigite je 2004-05-07 per la retarkivo Wayback Machine Lerneja Distrikto Enumclaw Foiro de Kantono King